钦定古今图书集成/明伦汇编/闺媛典/第260卷 > 陆礼妻徐氏
## 钦定古今图书集成/明伦汇编/闺媛典/第260卷 > 陆礼妻徐氏

按《海宁县志》：“徐氏，大参炳孙女，合浦令若在女也。年
十六，归宪副陆州孙太学生礼。时礼父坐诬狱十馀
年矣，氏侍姑沈，氏委曲承奉，退则饮泣，誓佐夫，白乃
翁无辜状。阅十一年，翁果脱狱。未几，姑亡，而礼亦旋
殒。氏年二十七，止一女，茹荼食堇，事翁一切，代供子
职，丧葬尽礼，屏肥甘，绝缯绮。严冬冷月，长斋绣佛斗”
室中，足不逾阃者几四十馀年。年六十七，卒。